இழையநசிவு
[[Image:Necrotic leg wound.png|thumb|right|Necrotic leg wound caused by a brown recluse spider bite]]
 '''இழையநசிவு''' என்பது [[உயிரணு]]க்கள், உயிருள்ள [[இழையம்]] முழுமுதிர்வற்ற நிலையில் இறப்பிற்குள்ளாவதைக் குறிக்கும். [[தொற்றுநோய்]]கள், [[நச்சுப்பொருள்|நச்சுப்பொருட்கள்]], [[அதிர்ச்சி]] (trauma) போன்ற வெளிக்காரணிகளால் இவ்வகையான இழையநசிவு ஏற்படலாம். இவ்வகையான உயிரணு இழப்பானது, இயற்கையாகவே முதிர்ச்சியடந்த உயிரணுக்களில் ஏற்படும் திட்டமிடப்பட்ட [[உயிரணு தன்மடிவு|உயிரணு தன்மடிவில்]] (Apoptosis) இருந்து வேறுபடும். உயிரணு தன்மடிவு [[உயிரினம்|உயிரினத்திற்கு]] நன்மை பயக்கும் செயலாக இருக்கும். ஆனால் இழையநசிவு உயிரினத்திற்கு தீமை அழிப்பதுடன், [[இறப்பு|இறப்பிலும்]] முடிவடைய நேரிடலாம்.
 
 சாதாரண உயிரணு தமடிவின்போது இறக்கும் கலங்களை விழுங்கி அழிக்கும் [[தின்குழியமை]] (Phagocytosis) செயல்முறையைத் தூண்டுவதற்காக உருவாகும் சமிக்ஞைகள் இந்த இழையநசிவின்போது உருவாவதில்லை. இதனால் இறக்கும் கலங்கள் குறிப்பிட்ட இடத்திலேயே தேங்க வேண்டிய நிலை ஏற்பட்டு, சிதைக்கூளமாக இருக்கும். இதனால் உயிரினத்திற்கு ஏற்படக்கூடிய பாதிப்பைக் களைவதற்காக, அதனை [[அறுவைச் சிகிச்சை]] மூலம் அகற்ற வேண்டியிருக்கும்.&lt;ref name=&quot;Proskuryakov&quot;&gt;{{cite journal | vauthors = Proskuryakov SY, Konoplyannikov AG, Gabai VL | title = Necrosis: a specific form of programmed cell death? | journal = Experimental Cell Research | volume = 283 | issue = 1 | pages = 1–16 | date = February 2003 | pmid = 12565815 | doi = 10.1016/S0014-4827(02)00027-7 }}&lt;/ref&gt;&lt;ref&gt;{{Cite journal |last1=Gerschenson |first1=L.E. |last2=Geske |first2=F. Jon |date=April 2001 |title=Virchow and Apoptosis |journal=The American Journal of Pathology |language=en |volume=158 |issue=4 |pages=1543 |doi=10.1016/S0002-9440(10)64105-3 |pmc=1891904 |pmid=11290572}}&lt;/ref&gt;&lt;ref name=&quot;Kasper&quot;&gt;{{cite book | editor = Stone RM | title = Harrison's principles of internal medicine self-assessment and board review | year = 2001 | publisher = McGraw-Hill | isbn = 978-0-07-138678-4 | edition = 15th |vauthors=Kasper DL, Zaleznik DF | chapter = Gas gangrene, antibiotic associated colitis, and other Clostridial infections | pages = 922–7 }}&lt;/ref&gt;
 
 ==இழையநசிவுக்கான காரணங்கள்==
 இழையநசிவுக்கு பல வெளிக் காரணிகள் காரணமாக உள்ளன. காயம், [[நச்சுப்பொருள்]], [[தொற்றுநோய்]], [[புற்றுநோய்]], [[அழற்சி]], இழையங்களுக்கு வழங்கப்படும் [[குருதியோட்டத்தடை]] (infarction) என்பன இழையநசிவுக்குக் காரணமாகின்றன. இழையங்களுக்கான குருதியோட்டம் தடைப்படும்போது, இழையங்களுக்கான [[ஆக்சிசன்]] அளவு குறைந்து, அதனால் இழையநசிவு ஏற்படும். சில [[சிலந்தி]]  வகைகள் (எ.கா. Brown recluse spider), சில [[பாம்பு]] வகைகள் (rattlesnake, Bothrops) கடிக்கும்போது, அவற்றின் [[விடம்]] (venom) என்னும் நச்சுப்பொருட்கள் இழையத்தில் கலக்கும்போது, அவ்விடங்களில் இவ்வகையான இழையநசிவு ஏற்படும்.&lt;br /&gt;
 &lt;br /&gt;
 [[File:Tissue necrosis following bite from Bothrops asper PLoS Medicine.jpg|left|thumb|காலில் '''Bothrops asper''' என்னும் [[பாம்பு]] கடித்த 11 வயதுப் பையன் ஒருவனுக்கு ஏற்பட்ட மிகவும் தீவிரமான இழையநசிவு. இதற்கு [[அறுவைச் சிகிச்சை]] மூலம் [[உறுப்பு நீக்கம்]] (Amputation) செய்வதைத் தவிர வேறு சிகிச்சை இல்லை]]
 இப்படியான இழையநசிவில் [[நோய் எதிர்ப்பாற்றல் முறைமை]]யைத் தூண்டுவதற்கான சமிக்ஞைகள் உருவாவதில்லை என்பதுடன், நசிவுக்குட்பட்ட இழையத்திலிருந்து உருவாகும் தீமை விளைவிக்கும் [[வேதியியல்]] பொருட்கள் அகுகிலுள்ள இழையங்களுக்குள் பரவும். அங்குள்ள கலங்களிலுள்ள [[இலைசோசோம்]]களின் மென்சவ்வு அழிவடைவதால், இலைசோசோமிலுள்ள [[நொதி|நொதியங்கள்]] வெளியேறி கலங்களின் ஏனைய பகுதிகளையும் அழிக்கும். இவ்வாறு இறக்காத கலங்களிலிருந்து வெளியேறும் நொதியங்களின் தாக்கத்தால் இந்த தொழிற்பாடு சங்கிலித் தொடராகி தொடர்ந்து அருகிலுள்ள கலங்கள் அழிவடைந்துகொண்டே வரும். இதனால் [[இழைய அழுகல்]] (gangrene) தோன்றும்.
 
 ==மேற்கோள்கள்==
 {{reflist}}